رشيد لوالي

رشيد لوالي ممتيل ومنتج ومخرج ومقدم برامج مغريبي تزاد ف الرباط ف 3 أبريل 1965.

 حياتو 
شد لباكالوريا ف شعبة الآداب لعصرية عام 1984، وتخرج من "لمدرسة لوطنية للفن الدرامي والمسرحي" عام 1988. و قدر رشيد لوالي باش يتشهر عند لمغاربا و تا لخاريج حيت غالبا كايمتل دور لبوطولا ف أفلام و لمسلسلات اللي كايمتل فيهم، كيما دار تقديم البرنامج من سيربح المليون؟ (النسخة المغاربية) ف قناة نسمة (قناة تونسية) عام 2009.

و من بعد ما حفا راسو فتمتيل، تلاح رشيد لوالي لمجال الإخراج، بداها فلول غي ب لأفلام لقصيرة بحال "نيني يا مومو" عام 2004، و"المرحوم" و"الذبابة وأنا" و"الفجر"، لي دار ليهم لإخراج ما بين 2007 و 2008، و شارك ف إخراج فيلم "نهار تزاد طفا الضو" مع لمخرج محمد كغاط، عاد دار أول فيلم سينمائي طويل ليه سميتو "يما" عام 2013.

أما ف لمجال التلفزيوني فراه دار إخراج لشي حلقات ف سلسلة لبعد الآخر، وسلسلة ناس الحومة ف 2009 وتعاون معاه ف لكتابة مجموعة د لمؤلفين، و لي شاركو ف لبوطولا بزاف د لممتلين مشهورين منهم حسن فولان و عائشة ماه ماه و سعيدة باعدي و هشام لوالي و محمد عاطر.

عندو خوه صغير تا هوا ممتيل سميتو هشام لوالي.

 مصادر 

تصنيف:مومتيلين د لأفلام مغاربا
تصنيف:مومتيلين د تلفازة مغاربا
تصنيف:ناس حيين
تصنيف:زيادة 1965
تصنيف:بيوغرافيا د رجال
تصنيف:ناس تزادو ف الرباط
تصنيف:ناس د الرباط
تصنيف:مقالات فيها مصدر و 3000 بايت
تصنيف:مومتيلين مغاربا د لقرن 21